armvectores/hy_wikipedia_2023 huggingface dataset:
Լյութեր Ջորջ Սիմջյան

Լյութեր Ջորջ (Կարապետ) Սիմջյան (արևմտ.՝ Լութեր Ճորճ Սիմճեան, անգլ.՝ Luther George Simjian, հունվարի 28, 1905(1905-01-28), Այնթապ, Օսմանյան կայսրություն - հոկտեմբերի 23, 1997(1997-10-23), Ֆորթ Լոդերդեյլ, Ֆլորիդա, ԱՄՆ), ամերիկահայ գյուտարար։ Հեղինակ է բազմաթիվ սարքերի և ունի 200-ից ավելի արտոնագրեր։


== Կենսագրություն ==
Ծնվել է 1905 թվականին Այնթապում։ Եղեռնից մազապուրծ փախել է Բեյրութ, այնուհետև՝ Մարսել։ 1920 թվականին արտագաղթում է Ամերիկայի Միացյալ Նահանգներ։ 15 տարեկանից սկսած աշխատում է որպես լուսանկարիչ։ Յեյլի բժշկական դպրոցի (Yale School of Medicine) լաբորատորիայում որպես լաբորատորիայի լուսանկարիչ աշխատելու տարիներին նվիրվում է բժշկության ուսումնասիրմանը։ Ավելի ուշ, 1928 թվականին, դառնում է լուսանկարչական բաժանմունքի տնօրեն և ստեղծում է մի քանի սարք, ինչպիսին է նկարների մանրադիտակի լուսարձակը։ 1934 թվականին տեղափոխվում է Նյու Յորք։


== Բանկոմատի գյուտ ==
1939 թվականին Սիմջյանի մոտ ծնվեց կանխիկ դրամ տրամադրող ավտոմատ սարքի (անգլերեն՝ Automated Teller Machine- ATM) ստեղծման գաղափարը։ Ի հեճուկս բանկերի թերահավատության նա մինչև 1960 թվականը գրանցում է 20 արտոնագիր՝ կատարելագործելով սարքը՝ հիմք ստեղծելով այսօրվա բանկոմատների համար։ Վերջապես, 1960 թվականին նա պայմանագիր կնքեց Նյու Յորքի City Bank-ի (այսօր՝ Citibank) իր սարքը վեց ամիս ժամկետով փորձնական շահագործելու վերաբերյալ։ Սակայն վեց ամիս անց պայմանագիրը խզվեց, քանի որ այն ժամանակ սարքն այսօրվա պես պահանջարկ չուներ։ 
Ընդ որում, Սիմիջյանն առանձին արտոնագրել է ինչպես թղթադրամի, այնպես էլ՝ 1965 թվականին՝ մետաղադրամի համար նախատեսված բանկոմատի գյուտերը։


== Այլ գյուտեր ==
Սիմջյանն առևտրային հաջողություն ունեցավ Երկրորդ համաշխարհային պատերազմի ընթացքում, երբ հայտնագործեց ռազմական թռիչքների սիմուլյատորը, որն օգտագործվում էր ԱՄՆ ռազմական օդաչուների մարզումներում գնահատելու համար ավիատեխնիկաների արագությունն ու միջտարածությունը։ Այն բաղկացած էր հայելուց, լույսի աղբյուրից և փոքր սավառնակներից։


== Արտաքին հղումներ ==
ՄՍ` արտահանման համար. գյուտարարն ասում է, որ Հայաստանը մտավոր սեփականության մեծ պաշար ունի(չաշխատող հղում)
Թերթ․ամ - «Բանկոմատի, ֆենի և այլ գյուտերի հեղինակներն ամերիկահայեր են. ներկայացվեց «Ամերիկահայության ներդրումը ԱՄՆ-ում» գիրքը» հոդված Archived 2011-01-02 at the Wayback Machine.


== Ծանոթագրություններ ==
Լունաչարսկոե (գյուղ, Կրասնոարմեյսկի շրջան)

Լունաչարսկոե (ուկրաիներեն՝ Луначарське), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Լունաչարսկոե գյուղում բնակվում էր 64 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևան Ակին

Լևան Ակին (դեկտեմբերի 14, 1979(1979-12-14), Tumba, Ստոկհոլմի լեն, Շվեդիա), վրացական ծագմամբ շվեդ ռեժիսոր և սցենարիստ։


== Կենսագրություն ==
Ծնվել է 1960 թվականներին Վրացական ԽՍՀ-ից Շվեդիա տեղափոխված վրացիների ընտանիքում։ Ամեն տարի իր քրոջ հետ ամառային արձակուրդներին վերադառնալով Վրաստան՝  սովորել է վրացական մշակույթն ու վրացերենը։
Իր կարիերան սկսել է որպես ռեժիսորի օգնական շվեդական «Sveriges Television» հեռուստաընկերությունում։ 2007 թվականին աշխատել է «Studio 24»֊ում՝ Ռոյ Անդերսոնի «դու ապրում ես» ֆիլմի բեմադրության վրա։
2008 թվականին կայացել է նրա առաջին «Վերջին առարկաները» ֆիլմի պրեմիերան (պրոդյուսեր Էրիկա Սթարքի հետ համատեղ), 2007-2012 թվականներին եղել է մի քանի հեռուստասերիալների պրեմիերան, 2011 թվականին՝ «Կատինկաս Կալաս» առաջին լիամետրաժ ֆիլմի պրեմիերան։ Ֆիլմը պատմում է մի խումբ ընկերների մասին, որոնք նշում են նրանցից մեկի ծննդյան օրը։ Այդ ֆիլմի երեք դերասանները առաջադրվել են «L'Oreal Paris Rising Star» մրցանակի», դերասանուհիներից մեկն էլ  «Ոսկե բզեզ» մրցանակի՝ «Երկրորդ պլանի լավագույն կանացի դեր» անվանակարգում։
2019 թվականին Կաննի կինոփառատոնի «Ռեժիսորների երկշաբաթյակների» ժամանակ տեղի ունեցել Ակինի «Իսկ հետո մենք պարեցինք» երրորդ ֆիլմի պրեմիերան, որտեղ նա արժանացել է տասնհինգ րոպեանոց օվացիայի։ Ֆիլմը պատմում է վրացի երիտասարդ պարուհի Մերաբեի մասին, ով սիրահարվում է իր խմբից մեկ այլ պարողի։ Ֆիլմը Վրաստանում բողոքի ակցիաներ է առաջացրել և միաժամանակ բազմաթիվ պարգևներ ստացել։


== Ֆիլմագրություն ==


== Լիամետրաժ ֆիլմեր ==
2011 — «Կատինկաս կալաս»
2015 — «Շրջան»
2019 — «Իսկ հետո մենք պարեցինք»


== Կարճամետրաժ ֆիլմեր ==
2008 — «Վերջին առարկաներ»


== Հեռուստատեսային նախագծեր ==
2007 — «Բջջային էպիզոդի լաբիրինթ»
2008—2010 — «Երկրորդ պողոտա» (10 դրվագներ)
2009 — «Կյանքը Ֆագերվիկում» (3 դրվագ)
2011 — «1790 թվական» (3 դրվագ)
2012 — «Իրական մարդիկ» (20 դրվագներ)


== Ճանաչում ==
2008 — Համբուրգի կինոփառատոնի մրցանակ կարճամետրաժ «Վերջին առարկաներ» ֆիլմի համար (պրոդյուսեր Էրիկա Սթարքի հետ համատեղ)։
2008 — Համբուրգի կինոփառատոնի մրցանակ կարճամետրաժ «Վերջին առարկաներ» ֆիլմի համար(պրոդյուսեր Էրիկա Սթարքի հետ համատեղ)։
2019 — «Լավագույն ֆիլմ» մրցանակը, ինչպես նաև Օդեսայի կինոփառատոնի «Իսկ հետո մենք պարեցինք» ֆիլմի համար։
2019 — «Iris Prize» փառատոնի «Լավագույն գեղարվեստական ֆիլմ» մրցանակ «Իսկ հետո մենք պարեցինք» ֆիլմի համար»։
2020 — Սանդենս կինոփառատոնի «Ուշադրության կենտրոնում» բաժնում «Իսկ հետո մենք պարեցինք» ֆիլմի ցուցադրություն։
2020 — «Ոսկե բզեզ» մրցանակ «Լավագույն ֆիլմ» և «Լավագույն սցենար» անվանակարգերում։
2020 — «Իսկ հետո մենք պարեցինք» — Լավագույն օտարալեզու ֆիլմի համար «Օսկար» մրցանակի հավակնորդը Շվեդիայից՝ մրցանակների հանձնման 92-րդ արարողության ժամանակ։


== Ծանոթագրություններ ==
Վիլլա (գյուղ, Հաանյա շրջան)

Անվան այլ կիրառումների համար տե՛ս՝ Վիլլա (այլ կիրառումներ)Վիլլա (էստ․՝ Villa), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոկրյատչինո

Մոկրյատչինո (ռուս.՝ Мокрятчино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանդիշովկա

Բանդիշովկա (ուկրաիներեն՝ Бандишівка), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1529 թվականին։
2001 թվականի տվյալներով Բանդիշովկա գյուղում բնակվում էր 672 մարդ։ Բնակավայրը զբաղեցնում է 2 կմ² տարածք։ Բնակչության խտությունը կազմում էր 336 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օստրովիշչի (գյուղ, Պետուշինսկի շրջան)

Օստրովիշչի (ռուս.՝ Островищи), գյուղ Ռուսաստանի Վլադիմիրի մարզի Պետուշինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալզա (գյուղ, Կույուրգազինսկի շրջան)

Բալզա (ռուս.՝ Бальза, բաշկիրերեն՝ Балъя), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 150 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժակ Սանտեր

Ժակ Սանտեր (լյուքս.՝ Jacques Santer, մայիսի 18, 1937(1937-05-18), Wasserbillig, Canton of Grevenmacher), լյուքսեմբուրգյան քաղաքական գործիչ, 1984-1994 թվականներին Լյուքսեմբուրգի վարչապետ։
Իր քաղաքական կարիերան սկսել է Քրիստոնեա-սոցիալական կուսակցության շարքերում, 1966-1972 թվականներին եղել է նրա խմբակցության քարտուղար, իսկ 1972 թվականին դարձել է սոցիալական և մշակութային քաղաքականության պետական քարտուղար։ 1974 թվականին Սանտերը դարձել է Եվրոպական խորհրդարանի պատգամավոր, 1975-1977 թվականներին զբաղեցնելով փոխնախագահի պաշտոնը։ 1974-1982 թվականներին նա եղել է Քրիստոնեա-սոցիալական ժողովրդական կուսակցության նախագահ (Լյուքսեմբուրգ), իսկ 1979 թվականի խորհրդարանական ընտրություններում հաղթանակ տանելուց հետո դարձել է ֆինանսների նախարար։ 1984 թվականին Պյեր Վերների հրաժարականից հետո Սանտերը դարձավ երկրի նոր վարչապետը, մինչև 1989 թվականը մնալով նաև ֆինանսների նախարար։ 1995 թվականին Սանտերը թողեց վարչապետի պաշտոնը, որպեսզի դառնա Եվրոպական հանձնաժողովի նախագահ։ Նրա թեկնածությունը դարձավ փոխզիջումային։ Այդ պաշտոնում նա իրականացրեց եվրոյի ներդրման աշխատանքը։ 1999 թվականին անկախ պատգամավորների հանձնաժողովում կոռուպցիայի զարգացման մասին զեկույցի հրապարակումից հետո Սանտերը հրաժարական տվեց և մինչև 2004 թվականը եղել է Եվրոպական խորհրդարանի պատգամավոր։


== Մրցանակներ ==
Սոկոլի շքանշանի Մեծ խաչի շքանշանակիր (Իսլանդիա, սեպտեմբերի 10, 1990 թվական)։


== Ծանոթագրություններ ==
Քեչիքյոյ

Քեչիքյոյ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Շտեգ (Լիխտենշտայն)

Շտեգը (գերմ.՝ Steg), գյուղական բնակավայր է Լիխտենշտայնում՝ ընդգրկված Տրիզենբերգ համայնքի սահմաններում։ Բնակչության թիվը կազմում է 50 մարդ։ Փոստային ինդեքսն է՝ 9497։
Տեղակայված է երկրի կենտրոնական մասում՝ Զյուկա գյուղից ոչ հեռու՝ Շտեգերբախ գետի աջ ափին։ Բնակավայրը բաղկացած է երկու մասից՝ Գրոսշտեգ (Մեծ Շտեգ, անգլ.՝ Grossstäg) և Խլայշտեգ (Փոքր Շտեգ, անգլ.՝ Chleisteg։
Գյուղի կենտրոնական մասում բացարձակ բարձրությունը կազմում է 1500 մ։
Այստեղ է գտնվում Լիխտենշտայնում դահուկացատկի միակ ցատկահարթակը։ Շտեգը տարատեսակ մարզական միջոցառումների հայտնի վայր է։


== Ծանոթագրություն ==


== Հղումներ ==
Պաշտոնական կայք
Պյոտր Դուլսկի

Պյոտր Մաքսիմիլյանոցիչ Դուլսկի (մարտի 23, 1879(1879-03-23), Օրհեյ, Քիշնևի շրջան, Բեսարաբյան գուբերնիա, Ռուսական կայսրություն - մարտի 8, 1956(1956-03-08), Կազան, ՌԽՖՍՀ, ԽՍՀՄ), ռուս և խորհրդային արվեստագետ, թանգարանի աշխատող, հրատարակիչ և մանկավարժ։
Համարվում է Կազանյան արվեստագիտության հիմնադիրը։


== Կենսագրություն ==
Պյոտր Մաքսիմիլյանովիչ Դուլսկին ծնվել է 1879 թվականի մարտի 23-ին Բեսարաբիայի (ներկայում՝ Մոլդովայի կազմում) Օրգեև քաղաքում։ 1889 թվականին ընդունվել է Քիշնևի առաջին գիմնազիան, այնուհետև իր ուսումը շարունակել Օդեսայի նկարչական դպրոցում։ 1911 թվականին վերադարձել է Կազան և մնացած ամբողջ կյանքն անցկացրել այնտեղ։ Նրա աշխատանքի սկզբնական շրջանը գերազանցապես կապված է եղել Կազանի ճարտարապետա-գեղանկարչության պատկերի հետազոտմանը և ճարտարապետության, գեղանակարչության և գրաֆիկայի առավել նշանակալի կոթողների ուսումնասիրմանը։ 1917-1920 թվականներին արվեստագետն ակտիվ մասնակցել է թանգարանների կառուցման, հուշարձանների հաշվառման, գրանցման և պահպանության գործում։ Շատ է զբաղվել ստեղծագործական աշխատանքներով։
1930 թվականից Պյոտր Դուլսկին դասավանդել է Կազանի տարբեր համալսարաններում։ Ակտիվորեն մասնակցել է ԹԻԽՍՀ (Թաթարստանի Ինքնավար Խորհրդային Սոցիալիստական Հանրապետություն) միության ստեղծմանը, 1936-1938  թվականներին եղել նրա առաջին նախագահը։ Դուլսկին մասնակցել է «Կազանի թանգարանների լրաբեր» առաջին ամսագրի և «Казанский библиофил» ամսագրի ստեղծմանը, որի առաջին համարը լույս է տեսել 1921 թվականին։ «Казанский библиофил» ամսագիրը նվիրված է եղել գրքերին և ժամանակակից գրաֆիկային (1921-1923), որը եղել է այդ տիպի ոչ մայրաքաղաքային միակ ամսագիրը։ Լույս է տեսել ընդամենը չորս համար։
Պյոտր Դուլսկին մահացել է 1956 թվականի մարտի 8-ին Կազանում։ Նրա գլխավոր վաստակը, ըստ Կազանի խորհրդային մեծ արվեստագետ Պյոտր Եվգենևիչ Կոռնիլովի, եղել է այն, որ նա «Երիտասարդությանը սովորեցրել է սիրել արվեստը և ծառայել նրան»։


== Ծանոթագրություններ ==


== Գրականություն ==
Дульский П. М., Мексин Я. П. Иллюстрация в детской книге. — Казань, 1925.


== Արտաքին հղումներ ==
Персоналии
— Пахарь на ниве культуры П. М. Дульский
Արտագրոհ

Արտագրոհ, անակնկալ հարձակում հակառակորդի վրա՝ դիրքից, ամրությունից դուրս նետվելով։


== Ծանոթագրություններ ==
Ալագյազ (գյուղախումբ)

Անվան այլ կիրառումների համար տե՛ս՝ Ալագյազ (այլ կիրառումներ)Ալագյազ, գյուղախումբ, Երևանի նահանգի Շարուր-Դարալագյազի գավառում։ Տարածվում էր Արփայի աջակողմյան վտակ Եղեգիսի նրա աջ օժանդակ Սելիմի ավազաններում։ Հյուսիսից սահմանակից էր Նոր Բայազետ գավառի հետ։ Կենտրոնն Ալագյազ գյուղն էր, իսկ 1894 թ.-ին կենտրոն դարձավ Հասանքյանդ գյուղը։
Գյուղախումբն ուներ 20 գյուղ (Հասանքյանդ, Քարագլուխ, Էրդափին և այլն), որտեղ բնակվում էին 874 ընտանիք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Պրարոստինո

Պրարոստինո (իտալերեն՝ Prarostino), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.223 մարդ (2008)։ Բնակչության խտությունը՝ 122 մարդ/կմ²։ Տարածքը՝ 10 կմ²։ Փոստային ինդեքսը՝ 10060։ Հեռախոսային կոդը՝ 0121։
Բնակավայրի հովանավորն է Բարդուղիմեոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0121 500128
Էլեկտրոնային հասցեն՝ info@comune.prarostino.to.it
Պաշտոնական կայք՝ http://www.comune.prarostino.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սպոլդինգ շրջան (Ջորջիա)

Սպոլդինգ շրջան (անգլ.՝ Spalding County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 513 կմ² է, բնակչությունը՝ 58.417 մարդ (2010 թ. տվյալներով)։ Շրջկենտրոնն է Գրիֆին բնակավայրը։ Կազմավորվել է 1851 թ.։
Բուրխանովկա (Ազովի շրջան)

Անվան այլ կիրառումների համար տե՛ս՝ Բուրխանովկա (այլ կիրառումներ)Բուրխանովկա (ռուս.՝ Бурхановка ), գյուղակ Ռուսաստանի Ռոստովի մարզի Ազովի շրջանում։ Մտնում է Կալինովսկովո գյուղական համայնքի կազմի մեջ։ Ազով քաղաքից գտնվում է 50 կմ հեռավորության վրա։
Հայ հեղափոխական երգեր

Հայ հեղափոխական երգեր, հայ հարենասիրական երգի մի ճյուղ։ Նման երգերը ծնունդ են առնում 19-րդ դարի վերջին-20-րդ դարի սկզբին, երբ հայկական քաղաքական կուսակցություններ են հիմնադրվում Օսմանյան կայսրության տարածքում բնակվող հայերի քաղաքական և քաղաքացիական իրավունքների համար էին պայքարում։


== Կատարողներ ==
Գառնիկ Սարգսյան
Վիգեն Դիշչեքենյան
Հարութ Փամբուկչյան
Ջորջ Թութունջյան
Սահակ Սահակյան
Շահե Սեկայան
Սամվել Երանյան
Եփրեմ


== Տես նաև ==
Հայոց Ցեղասպանություն
Հայ ազգային արթնացումն Օսմանյան կայսրությունում
Հայ ազգային շարժում
Համիդյան ջարդեր
Թովմաս Պողոսյան


== Ծանոթագրություններ ==


== Գրականություն ==
Nalbandian, Louise. The Armenian Revolutionary Movement: The Development of Armenian Political Parties Through the Nineteenth Century. Berkeley։ University of California Press, 1963.
Զինվորական ծառայության հետ կապված երգեր


== Արտաքին հղումներ ==
Հայ հեղափոխական (դաշնակցական) և այլ հայրենասիրական երգերը Ֆեդայի.քոմ կայքում Archived 2011-04-03 at the Wayback Machine.
Հայկական երգերի տեքստեր
Ռազմական դաշինք

Ռազմական դաշինքը միջազգային պայմանագիր է ազգային անվտանգության ապահոցման նպատակով, որով կողմերը համաձայնվում են փոխադարձ պաշտպանության և աջակցության ճգնաժամային իրավիճակում, սակայն մինչ ճգնաժամը։ Ռազմական դաշինքները տարբերվում են կոալիցիաներից, ոչ վերջինս ձևավորվում է երբ ճգնաժամն արդեն առկա է։
Ռազմական դաշինքները կարող են դասակարգվել որպես պաշտպանական պակտեր, չհարձակման պայմանագրեր։ Դաշինքները կարող են լինել գաղտնի (սովորաբար կնքվում էին 1870-ից 1916 թվականներին) կամ հանրային։


== Բնորոշումներ ==
Ռազմական դաշինքները կարող են կապվել կոլեկտիվ անվտանգության համակարգերի հետ, սակայն բնույթով կարող են տարբեր լինել։ 1950-ական թվականներին ԱՄՆ Պետական դեպարտամենտի հուշագրով բացատրվեց տարբերությունը պատմականորեն։ Դաշինքները ձևավորվում են «կողմերի համապատասխան ազգայնական ​​շահերը առաջ տանելու համար և նախատեսում էին համատեղ ռազմական գործողություններ, եթե կողմերից մեկը այդպիսի նպատակներ հետապնդելով ներքաշվի պատերազմի մեջ։» Կոլեկտիվ անվտանգության պայմանագիրը «ուղղված չէ որևէ մեկի դեմ, այն ուղղված է ագրեսիայի դեմ։ Դրա նպատակը չէ փոխել ուժերի դասավորվածությունը»։
Ռազմական դաշինքի մեջ մտնելու պետությունների ակնհայտ նպատակն է պաշտպանվել այլ երկրներից։ Ակնուամենայնից երկրները նաև մտնում եմ ռազմական դաշինքի մեջ, որպեսզի հարաբերությունները պարզեն հատուկ պետության հետ կամ հակամարտություն հրահրեն հատուկ պետության դեմ։


== Ծանոթագրություններ ==
Ջոզեֆ

Ջոզեֆ (անգլերեն՝ Joseph)՝ հրեական ծագումով հայկական Հովսեփ անվան անգլերեն համարժեքն է։ Լայն տարածում ունի նաև կրճատ Ջո (անգլերեն՝ Joe) ձևը։


== Անունը կրողները ==
Ջոզեֆ Ադիսոն (1672-1719 թթ․) •Joseph Addison• անգլիացի դրամատուրգ
Ջոզեֆ «Ջո» Բայդեն (*1942 թ․) •Joseph Robinette Joe Biden• Միացյալ Նահանգների 47րդ նախագահը
Ջոզեֆ Գորդոն-Լևիթ (*1981 թ․) •Joseph Gordon-Levitt• ամերիկացի դերասան և ռեժիսոր
Ջոզեֆ Ջոն Թոմսոն (1865-1940 թթ․) • John J.J. Thomson• բրիտանացի ֆիզիկոս, ՆՄ1906
Ջոզեֆ Լինդսեյ (1858-1933 թթ․) •Joseph Lindsay• շոտլանդացի նախկին ֆուտբոլիստ
Ջոզեֆ Հելեր (1923-93 թթ․) •Joseph Heller• ամերիկացի արձակագիր, վիպասան
Ջոզեֆ Հենրի (1797(կամ՝99)-1878 թթ․) •Joseph Henry• ամերիկացի ֆիզիկոս
Ջոզեֆ Մակարտի (1908-57 թթ․) •Joseph McCarthy• ամերիկացի քաղաքական գործիչ
Ժոզեֆ Մորգան (1981 թ․) •Joseph Morgan• բրիտանացի դերասան
Ջոզեֆ Շումպետեր (1883-1950 թթ․) •Joseph Alois Schumpeter• ավստրիայում ծնված ամերիկացի տնտեսագետ
Ջոզեֆ Շտեռնբերգ (1894-1969 թթ․) •Joseph Sternberg• ավստրիայում ծնված ամերիկացի կինոռեժիսոր
Ջոզեֆ Ուոքեր (1892-1985 թթ․) •Joseph Henry• ամերիկացի կինոօպերատոր
Ջոզեֆ Չեմբեռլեն (1836-1914 թթ․) •Joseph • բրիտանացի քաղաքական գործիչ
Ջոզեֆ Ռեդյարդ Կիպլինգ, (1865 Բոմբեյ-1936 Լոնդոն) •Joseph Rudyard Kipling• անգլիացի գրող ԳՆՄ 1907
Ջոզեֆ Ստիգլից (*1943 թ․) •Joseph Stiglitz• ամերիկացի տնտեսագետ ՆՄ2001
Ջո Դասեն (1938 Բրուքլին-80 թթ․) •Joe Davis• ամերիկյան ծագումով ֆրանսիացի երգիչ
Ջո Դևիս (1901-78 թթ․) •Joe Dassin• անգլիացի պրոֆեսիոնալ սնուքերիստ
Ջո Քոքեր (*1944 թ․) •Joe Cocker• բլյուզ և րոք ժանրերի անգլիացի երգիչ
Ջո Հարտ (*1987 թ․) •Joe Hurt• անգլիացի ֆուտբոլիստ, «Մանչեսթեր Սիթիի» և հավաքականի խաղացող
Ջո Հիլլ (իսկական անունը՝ Ջոել Էմանուել Հեգլունդ) •Joe Hill (Joel Emmanuel Hägglund)• ծագումով շվեդ, ամերիկացի հեղափոխական
Ջո Մանգանելո (*1976 թ․) •Joe Maganello• ամերիկացի դերասան
Ջո Մանտենյա (*1947 թ․) •Joseph Anthony Mantegna, Jr.• ամերիկացի դերասան, սցենարիստ և ռեժիսոր
Ջո Պեշի (*1943 թ․) •Joe Pesci• ամերիկացի դերասան և երգիչ
Ջո Ջոնաս(*1989 թ․) •Joe Jonas• ամերիկացի դերասան և երգիչ
Ջո Ջոնսոն (*1981 թ․) •Joe Marcus Jonson• ամերիկացի բասկետբոլիստ
Ջո Քոուլ (*1981 թ․) •Joseph John (Joe) Cole• անգլիացի ֆուտբոլիստ


== Ծանոթագրություններ ==
Պսամետիհ II

Պսամետիհ II (կամ Պսամտիկոս II, ամբողջական անունը` Նեֆերիբրա Պսամետիհ II), Հին Եգիպտոսի XXVI (Սաիսյան) դինաստիայի փարավոն, Նեխո II-ի որդին, կառավարել է մոտ մ.թ.ա. 595-588 թվականներին։


== Կենսագրություն ==
Գահին բազմելուց անմիջապես հետո, Պսամետիհը սկսեց պատրաստվել մեծ պատերազմի Բաբելոնի հետ։ Մ.թ.ա. 591 թվականին եգիպտական նավատորմը փարավոնի գլխավորությամբ և մի մեծ խումբ քրմերի ուղեկցությամբ, իբր կրոնական նպատակներով, ափ իջան փյունիկյան Գեբալ (արդի Բիբլոս) քաղաքում։ Փյունիկիան գտնվում էր Բաբելոնի տիրապետության տակ և եգիպացիների այդ քայլը պարզ սադրանք էր Բաբելոնի դեմ։ Փարավոնը ափամերձ շրջանների բնակչությանը ի ցույց դրեց իր ռազմածովային ուժը, դրանով իսկ նրանց մեջ ապստամբության գաղափարներ սերմանեց։ Փարավոնին էին միացել Հրեաստանը, Լիդիան, Տյուրոսը, Սիդոնը, Մոավը, Ամմոնը և Էդոմը։ Մ.թ.ա. 590 թվականին Եգիպտոսի դաշնակից Լիդիայի և Բաբելոնի դաշնակից Մարաստանի միջև խոշոր պատերազմ բռնկվեց։
Մ.թ.ա. 589 թվականին Պսամետիհը հարձակվեց Նուբիայի վրա։ Նրա զորքի առաջնային ջոկատները հասել էին Աբու Սիմբել, որտեղ Ռամզես II տաճարի` մոտ նրա հսկայական արձաններից մեկի վրա, հունական վարձկանները հունարեն լեզվով գրություն էին թողել իրենց այցելության մասին։ Այնուամենայնիվ, այդ արշավանքի հաջողությունը հաստատուն չէր, և Ներքին Նուբիան չանցավ Եգիպտոսի տիրապետության տակ։ Սակայն մայրաքաղաք Նապատը ավերվել էր և նոր մայրաքաղաք դարձավ Մերոեն։
Նույն թվականի աշնանը Եգիպտոսի հրահրությամբ հրեաներն ապստամբեցին Բաբելոնի դեմ։ Մ.թ.ա. 588 թվականի հունվարի 15-ին Նաբուգոդոնոսորն իր բանակով ներխուժեց Պաղեստին և պաշարեց Երուսաղեմը։ Իսկ Պսամետիհ II, Նուբիայից վերադանալուց հետո, նույն թվականի փետրվարի 8-ին մահացել էր, և հրեաներին չցուցաբերվեց խոստացված օգնությունը։
Սեկստոս Աֆրիկանոսը` վկայակոչելով Մանեթոնին, նշել է, որ Պսամետիհ II (Պսամուտիս) կառավարել է 6 տարի, իսկ Եվսեբիոս Կեսարացին` վկայակոչելով նույն Մանեթոնին, նշել է, որ Պսամետիհը կառավարել է 17 տարի։


== Ծանոթագրություններ ==


== Գրականություն ==
Книга:Тураев Б.А.: История древнего Востока
Книга:Эрлихман В.В.: Правители мира
«Псаметих»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Псамметих II на сайте livius.org
Псамметих II на сайте antikforever.com Archived 2016-05-16 at the Wayback Machine.
Կոլվիլ Մոնգոմերի

Կոլվիլ Մոնգոմերի (ֆր.՝ Colleville-Montgomery), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 2191 մարդ, բնակչության խտությունը` 283.07 մարդ/կմ²։ Բնակավայրը զբաղեցնում է 7.74 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 13 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1378 աշխատունակ (15-64 տարեկան)  բնակիչ, որոնցից ակտիվ էին 992-ը, իսկ ոչ ակտիվները` 386։ Ակտիվության ցուցանիշը կազմում է 72,0 %։ 992 աշխատունակ մարդկանցից աշխատել է 913 անձ (472 տղամարդ և 441 կին)։ Գործազուրկ են եղել 79 անձ (43 տղամարդ և 36 կին)։ 386 անաշխատունակներից 111-ը եղել են աշակերտներ կամ ուսանողներ, 191-ը` թոշակառուներ, իսկ 84-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջի Հանելիուս

Ժենեվև Նայտ «Ջի» Հանելիուս (անգլ.՝ Genevieve «G.» Hannelius, դեկտեմբերի 22, 1998(1998-12-22), Բոստոն, ԱՄՆ), ամերիկացի դերասանուհի, կատակերգու և երգչուհի, ով հայտնի է իր բազմաթիվ դերերով Դիսնեյ հեռուստաալիքի սերիալներում («Հանա Մոնտանա», «Տվեք Սանիին հնարավորություն», «Բռնվիր, Չարլի» և «Շնիկ կետ քոմ»)։ Ջին նաև երիտասարդ դերասան ստուդիայի շրջանավարտն է հանդիսանում։


== Կենսագրություն ==
Ջին ծնվել է Բոստոնում, նահանգ Մասսաչուսեթս։ Երեք տարեկան հասակում նա տեղափոխվել է հարավային Մեն, սկսել է խաղալ տեղի թատերական բեմադրություններում։ 2005 թվականի ամռանը, դերակատարել է Մադլենին Madeline’s Rescue բեմադրությունում, Մենի մանկական թատրոնում։ Հաջող բեմադրությունից հետո Ջին դարձել է իր թատրոնի առաջատար դերասանուհիներից մեկը։ 2007 թվականին Ջին երեք ամսով մեկնել է Լոս Անջելես, նահանգ Կալիֆոռնիա, մասնակցելու ֆիլմի և հեռուստատեսության քասթինգներին։ Երկու քասթինգներն էլ հաջող անցան և 2008 թվականին, երբ Ժենեվևին առաջարկեցին դեր «Տվեք Սանիին հնարավորություն» հեռուստասերիալում, նա իր ընտանիքի հետ տեղափոխվել է Լոս Անջելես։


=== Կարիերա ===
Առաջին դերը Հանելիուսի համար դարձել է Կորտնի Փաթերսոնը «Surviving Suburbia» սերիալում։ Հետագայում նա խաղացել է Դակոտա Կոնդորի երկրորդական դերը Դիսնեյ հեռուստաալիքի «Տվեք Սանիին հնարավորություն» սերիալում և մի քանի կամեո «Հանա Մոնտանա» սերիալում, որտեղ նա իրականացրել է Թիֆանի անունով երկրպագուի կերպարը։ 2010 թվականին Ջին խաղացել է Ջո Կիների դերը «Բռնվիր, Չարլի» սերիալում։ Միաժամանակ, դերասանուհին նկարահանվում էր Դիսնեյ հեռուստաալիքի «Մեկ եղբայր և մեկ ջոկատ» օրիգինալ ֆիլմում, որտեղ դերակատարել է Էմիլի Պիրսոնին։
Տվյալ պահին դերասանուհին շարունակում է նկարահանվել Disney Channel-ի տարբեր նախագծերում։ Ջին առավել մեծ համբավ է ստացել Էյվերի Ջենինգսի դերի համար «Շնիկ կետ քոմ» կատակերգական սերիալում, որի պրեմիերան կայացել է 2012 թվականի հոկտեմբերի 12-ին։ Սերիալ «Շնիկ կետ քոմ»-ը շարունակվում է մինչ այսօր։ Դերասանուհին զբաղվում է նաև այնպիսի մուլտֆիլմների հնչյունավորմամբ, ինչպիսինն է «Արքայադուստր Սոֆիան»։
Դերասանուհին նկարահանվել է նաև «Արմատներ» մինի սերիալում, որի պրեմիերան կայացել է 2016 թվականին։
Երկրորդ նախագիծ՝ «Ժամանակի մատրիցան» ֆիլմում Ջին չի նկարահանվելու։ Դա հաստատել է ֆիլմի պաշտոնական կայքէջը։


== Անձնական կյանք ==
2017 թվականի մայիսին Ջին ավարտել է Սիեր Կանյոնի միջնակարգ դպրոցը։
2016 թվականի նոյեմբերից հանդիպում է Ջեկ Չիատեի հետ։


== Ֆիլմագրություն ==


== Ծանոթագրություններ ==
Վորոբիևկա (գյուղ, Նեմիրովի շրջան)

Անվան այլ կիրառումների համար տե՛ս՝ ՎորոբիևկաՎորոբիևկա (ուկրաիներեն՝ Воробіївка), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1770 թվականին։
2001 թվականի տվյալներով Վորոբիևկա գյուղում բնակվում էր 396 մարդ։ Բնակավայրը զբաղեցնում է 1956 կմ² տարածք։ Բնակչության խտությունը կազմում էր 202,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամո Գյանջյան

Կամո Նշանի Գյանջյան (Արիացի) (օգոստոսի 30, 1948(1948-08-30), Երևան, Հայկական ԽՍՀ, ԽՍՀՄ), հայ քանդակագործ, նկարիչ։


== Կենսագրություն ==
1963-1968 թվականներին սովորել է Երևանի գեղարվեստի ուսումնարանում
1968-1974 թվականներին՝ Երևանի գեղարվեստա-թատերական ինստիտուտում
1981 թվականին մասնակցել է Էրեբունի թանգարանի ներքին դեկորատիվ հարդարմանը (Խալդի և Թեյշեբա աստվածների բարձրաքանդակները)
1977 թվականին Հայաստանի նկարիչների միության անդամ է
1979 թվականին անհատական ցուցահանդես է ունեցել Երևանի ժամանակակից արվեստի թանգարանում
2003-2008 թվականներին դասավանդել է Երևանի գեղարվեստի ակադեմիայումՀեղինակ է «Մենք՝ կամապաշտներս, ժամանակի ոլորտներում» (1997), «Վերազանցական պոեզիայի հորիզոններում» (2000) գրքերի, գրել է «Կամքի արվեստի մանիֆեստ» (1989), ստեղծել է բառարան՝ 19537 բառերով, բառակապակցություններով ու բառաբարդություններով։
Մասնակցել է բազմաթիվ հանրապետական, համամիութենական և միջազգային ցուցահանդեսների (Երևան, Մոսկվա, Ռիգա, Նյու Յորք, Լոս Անջելես, Մոնրեալ և այլն)։


== Ստեղծագործություններ ==
Կամո Գյանջյանն զբաղվում է գեղանկարչությամբ, քանդակագործությամբ, գրաֆիկայով, գրական ստեղծագործությամբ, գրում է արձակ, չափածո բանաստեղծություններ, ուսումնասիրում փիլիսոփայություն, ընդունում է Շոպենհաուերի աշխարհայեցողությունը։

«Տիեզերական կամքի ուրվականը» քանդակների շարքը («Տիեզերական սֆինքս», 1981, «Մետամորֆոզ», 1982, «Սմբատ Սպարապետ Գունդստաբլ», 1985 
«Կամքի պոռթկում» (1979)
«20-րդ դարի Լաոկոոնը» (1982)
«Ահեղ դատաստան» (1997) երփնագիր կոմպոզիցիաները
«Աստեղային մարմին» (1991, «Տիեզերական կամքի նիրվանան» շարքից)
«Տրանսցենդենտալ կոմպոզիցիա» (1993)
«Տիեզերական էակ» (1994) գրաֆիկական աշխատանքները


== Մեջբերումներ Կամո Գյանջյանից ==
Արվեստը կյանքի հետ կապ չունի, որովհետև արվեստը կյանքին զուգահեռ ֆենոմեն է։ Հնչյունը, գույնը, բառը, ֆորման կյանքի դրսևորումներ չեն՝ մարդու ներքին հրաշագործության արդյունք են։ Բառը, ֆորման չի ծնվում՝ հայտնվում է ակնթարթորեն, և այդ հայտնությունն իրավունք ունի ամրագրվել՝ որպես փաստ։ Իմպրեսիոնիզմը մեկն է, բայց իմպրեսիոնիստներից ամեն մեկը մի հրաշք է գործում, մեկը մյուսին չի կրկնում։ Նայում եմ Մատիսին՝ կախարդվում եմ։ Դա է երջանկությունը։


== Գրքեր ==
«Մենք՝ կամապաշտներս ժամանակի ոլորտներում», Պոեմ-էսսե, Բանաստեղծություններ, 1997 (Հեղինակ և նկարիչ՝ Կ. Գյանջյան)։
«Վերազանցական պոեզիայի հորիզոններում», 2000 (Կամո Արիացի)։
«Դեպի Գեղագիտության Լաբիրինթը Ոսկյա». էսսեներ, խոհաբանաստեղծական գրառումներ, փիլիսոփայական ընդհանրացումներ. Զանգակ հրատարակչություն, Երևան 2014։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղում ==
Կամո Գյանջյան
Ցրոն

Ցրոն, Սփյուռ, հայկական հեթանոսական տոմարի ամիսների 25-րդ օրվա անվանումը։ Ցրոնին նախորդում է Լուսնյակը և հաջորդում Նպատը։ Այս ամսանունը բառացի նշանակում է «ցրված», «սփռված», ոմանք այն համարում են Ծիր կաթինի օր։
Մոս (Ներքին Բավարիա)

Անվան այլ կիրառումների համար տե՛ս՝ Մոս (այլ կիրառումներ)Մոս (գերմ.՝ Moos), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 2155 մարդ է (2010 թվականի դեկտեմբերի 31–ի տվյալներով)։ Զբաղեցնում է 32,23 կմ² տարածք։ Պաշտոնական կոդ՝ 09 2 71 135։


== Ծանոթագրություններ ==


== Արտաքին հղումներ ==
Պաշտոնական կայք
Դանիլովկա (Ուխտոմայի վտակ)

Անվան այլ կիրառումների համար տե՛ս՝ Դանիլովկա (այլ կիրառումներ)Դանիլովկա (ռուս.՝ Даниловка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Ուխտոմա գետի աջ ափին՝ 45 կմ հեռավորության վրա։ Գետի երկարությունը 26 կմ է, ավազանի տարածքը 98,2 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032432
Հիդրոլոգիական ուսումնասիրությունների կոդը - 110003243
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դոլֆ Զիգլեր

Նիքոլաս Թեոդոր «Նիք» Նեմեթ (անգլ.՝ Nicholas Theodore "Nick" Nemeth, հուլիսի 27, 1980(1980-07-27), Քլիվլենդ, Օհայո, ԱՄՆ), առավել հայտնի Դոլֆ Զիգլեր ռինգային անվամբ, ամերիկացի պրոֆեսիոնալ ըմբշամարտիկ (ռեստլեր) և կատակերգու։ Ներկա պահին հանդես է գալիս «WWE» կազմակերպությունում։
Դպրոցական տարիներին սպորտային ըմբշամարտով զբաղվելուց և դպրոցական հավաքականի կազմում երկու անգամ համազգային չեմպիոն հռչակվելուց հետո Նեմեթն ստանում է սպորտային կրթաթոշակ և սկսում հանդես գալ Քենթի նահանգային համալսարանում՝ 2000-2003 թվականներին սահմանելով 121 անհատական հաղթանակ։
Համալսարանային կարիերան ամփոփելուց հետո 2004 թվականին Նեմեթը պայմանագիր է կնքում «WWE»-ի հետ և նշանակվում «Ohio Valley Wrestling» (OVW) կրտսեր առաջնությունում։ Խիստ կարճ ժամանակով «Raw» ապրանքանիշում ելույթներ ունենալուց, Նեմեթը վերադառնում է «OVW» և Նիքի ռինային անվամբ դառնում «Ոգու խումբ» (The Spirit Squad) խմբավորման անդամ։ Հիմնական կազմում խմբի նորամատուը տեղի է ունենում 2006 թվականի հունվարին։ Խումբը մինչև կրտսեր առաջնություն վերադառնալը մեկ անգամ դառնում է WWE աշխարհի թիմային չեմպիոն։
2007 թվականին Նեմեթն սկսում է հանդես գալ «Florida Championship Wrestling» (FCW)՝ երկու անգամ նվաճելով FCW Ֆլորիդայի թիմային տիտղոսը։
Նեմեթը մեկընմիշտ «WWE»-ի հիմնական կազմ է վերադառնում 2008 թվականին՝ Դոլֆ Զիգլեր ռինգային անվամբ։ Հիմնական կազմում ելույթ ունենալու տարիներին Զիգլերը երկու անգամ նվաճել է աշխարհի ծանրքաշային, չորս անգամ ՝ WWE միջմայրցամաքային և մեկ անգամ՝ WWE Միացյալ Նահանգների չեմպիոնական տիտղոսները, ինչպես նաև՝ հաղթանակ տարել 2012 թվականի «Փողը բանկում» մրցույթում։
2014 թվականին «Rolling Stone» ամսագրի կողմից ճանաչվել է «WWE-ի տարվա ռեստլեր»։


== Ծանոթագրություններ ==


== Արտաքին հղումներ ==
Պաշտոնական կայք Archived 2017-05-24 at the Wayback Machine.(անգլ.)
Էջը WWE.com կայքում(անգլ.)
Բոժոնկա (այլ կիրառումներ)

Բոժոնկա, կարող է վերաբերել՝

Բոժոնկա - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բոժոնկա - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Կատեր

Կատեր (անգլ.՝ cutter), փոքր, սովորաբար արագընթաց, նավերի ընդհանուր անվանումը։ Կան մարդատար, բեռնատար, պահակային-մաքսային, նավատարային ծառայության, մարտական խնդիրներ կատարող, տուրիստական և այլ կատերներ։
Տարբերում են

մոտորային
թիակավոր կատերներ (10-18 թիանի մակույկներ)։Կատերի երկարությունը 1, 5-40 Վ է, լայնությունը՝ մինչև 7 մ, ջրատարողությունը՝ մի քանի տասնյակ կգ-ից մինչև 150 տ, արագությունը՝ 3-70 հանգույց (5, 5-130 կմ/ժ)։ Կատերները տարբերվում են ըստ իրանի ստորջրյա մասի կառուցվածքի, շարժման սկզբունքի, շարժիչի տեսակի։
Շախմատային օլիմպիադա 1992

Շախմատային 30-րդ օլիմպիադան կայացել է 1992 թվականի հունիսի 7-20-ին, Ֆիլիպինների մայրաքաղաք Մանիլայում։ Սա առաջին օլիմպիադան է, որին մասնակցել է Հայաստանի հավաքականը, և նվաճել է բրոնզե մեդալներ։
Օլիմպիադայում հանդես է եկել 102 թիմ (Ֆիլիպինները հանդես է եկել 3 թիմով, իսկ Եմենի և Քենիայի հավաքականները պայքարից դուրս են մնացել 3-րդ խաղափուլից հետո)։ Մրցաշարում հանդես է եկել 617 շախմատիստ, որից 117-ը գրոսմայստեր, իսկ 146-ը միջազգային վարպետ։
Խաղացվել է 2852 պարտիա (58 պարտիա չեղյալ է հայտարարվել) շվեյցարական մրցակարգով 14 փուլով։
Տեղերը բաշխվել են.

Միավորների ընդհանուր քանակով։
Բուխհոլցի գործակցով
Թիմային միավորների քանակով
Բերգերի գործակցով
Բուխհոլցի պրոգրեսիվ գործակցով


== Ժամակարգ ==
40 քայլին՝ 2 ժամ, այնուհետև 1 ժամ հաջորդ 20 քայլին։


== Մրցաշարային աղյուսակ ==
Տ - տեղը մրցաշարային աղյուսակում
Բ - Բուխհոլցի գործակից
Միավոր - բոլոր վաստակած միավորները (1- շախմատիստի հաղթանակ, ½- ոչ ոքի, 0- շախմատիստի պարտություն)
ԹՄ - ոչ պաշտոնական թիմային միավոր (2- հաղթանակ թիմին, 1- ոչ-ոքի, 0- պարտություն)
Թավ տառատեսակով մրցակից թիմի զբաղեցրած տեղն է
( ) - մրցախաղում բոլոր շախմատիստների վաստական միավորների ընդհանուր քանակը
Լ - տանտեր երկրի լրացուցիչ հավաքականներ


== Անհատական ​​մեդալներ ==
Պերֆոմանս-վարկանիշ՝  Ռուսաստան Վլադիմիր Կրամնիկ 2958
Խաղատախտակ 1՝  Ռուսաստան Գարրի Կասպարով 8½ / 10 = 85,0 %
Խաղատախտակ 2՝  Բրազիլիա Ժայմի Սունիե Նետու 8 / 10 = 80,0 %
Խաղատախտակ 3՝  Ուզբեկստան Ալեքսանդր Գրաֆ 9½ / 12 = 79,2 %
Խաղատախտակ 4՝  Սալվադոր Գուստավո Սելայա 9 / 10 = 90,0 %
1-ին պահեստային՝  Ռուսաստան Վլադիմիր Կրամնիկ 8½ / 9 = 94,4 %
2-րդ պահեստային՝  Խորվաթիա Օգնեն Ցվիտան 8 / 10 = 80,0 %


== Ծանոթագրություններ ==


== Աղբյուրներ ==
OlimpBase
Մակաբույծ (ֆիլմ)

«Մակաբույծ» (կորեերեն՝ 기생충), Պոն Չժուն Հոյի հարավկորեական կատակերգական դրամատիկ թրիլլեր։
2019 թվականի մայիսին ֆիլմը ստացել է Կաննի 72-րդ կինոփառատոնի ոսկե արմավենու ճյուղը։ Նա դարձել է առաջին կորեացի ռեժիսորը, որն արժանացել է այս մրցանակին։ «Մակաբույծ»-ն հաղթել է նաև 77-րդ Ոսկե գլոբուս մրցանակաբաշխության Լավագույն օտարալեզու ֆիլմ անվանակարգում, իսկ Պոնն առաջադրվել է Լավագույն ռեժիսոր և Լավագույն սցենարիստ անվանակարգերում։ «Մակաբույծ» Ֆիլմն Օսկարի 92-րդ մրցանակաբաշխությանն առաջադրվել է Լավագույն օտարալեզու ֆիլմ անվանակարգում և դարձել հարավկորեական առաջին ֆիլմը, որ այս մրցանակաբաշխությանն առաջադրվել է որևէ անվանակարգում. Պոնն առաջադրվել է Օսկարի Լավագույն ռեժիսոր, Լավագույն սցենար և Լավագույն ֆիլմ անվանակարգերում։ Պոնը չորրորդ ասիացի ռեժիսորն է Հիրոշի Տեշիգահարայից, Ակիրա Կուրոսավայից և Էնգ Լիից հետո, որն առաջադրվում է Օսկարի լավագույն ռեժիսոր անվանակարգում և առաջին հարավկորեացի ռեժիսորն է, որն առաջադրվում է այս մրցանակաբաշխությանը։


== Պրեմիերա ==

Ֆիլմի համաշխարհային պրեմիերան տեղի է ունեցել 2019 թվականի մայիսի 21-ին՝ Կաննի կինոփառատոնում։ Ռուսաստանում պրեմիերան տեղի է ունեցել 2019 թվականի հունիսի 20-ին՝ Անդրեյ Տարկովսկու անվան «Հայելի» միջազգային կինոփառատոնում։


== Դերերում ==
Սոն Կան Հո - Քիմ Քիթհեք, Քիմի ընտանիքի ղեկավար
Լի Սոն Գյուն - Պակ Տոնի, կամ նախարար Պակ
Չո Էջոն - Պակ Էնգ, կամ Մադամ Պակ
Չխվե Ու Սիկ - Քի Ու, Կիթհեկի որդի
Փաք Սո Դամ - Կիջոն, Կիթհեկի դուստրը
Փակ Սո Ջուն - Մինհեկ, Կիվուի ընկեր


== Մրցանակներ ==


=== Միջազգային մրցանակներ ===


==== Օսկար ====


==== AACTA կինոմրցանակ ====


==== Ասիական-խաղաղօվկիանոսյան կինոմրցանակ ====


==== Բրիտանական ակադեմիական կինոմրցանակ ====


==== Կաննի կինոփառատոն ====


==== Ոսկե գլոբուս ====


== Նկարահանող խումբ ==
Պոն Չժուն Հո - ռեժիսոր և սցենարիստ
Հոն գեն Փխյո - կինոօպերատոր
Չան Յոնգ Հան, Կվակ Սին Է, Պակ Մյոն Հուն -պրոդյուսերներ


== Արտադրություն ==
Ֆիլմի հիմնական նկարահանումները սկսվել են 2018 թվականի մայիսի 18-ին և ավարտվել 77 օր անց, սեպտեմբերի 19-ին։


== Ծանոթագրություններ ==


== Արտաքին հղումներ ==
«Մակաբույծները». Այնքան փոխաբերական է Archived 2020-06-18 at the Wayback Machine.
Դարվին (Marvel Comics)

Դարվին (անգլ.՝ Darwin, իրական անուն՝ Արմանդո Մունյեզ), Marvel Comics տիեզերական կերպար, Պակասող Իքս մարդկանցից է։ Ստեղծել են գրող Էդ Բրուբաքերը և նկարիչ Փիթ Վուդսը։


== Կենսագրություն ==


=== Մանկություն և Կրակոա ===
Դարվինի ծնվելուց հետո մայրը ատում էր նրան՝ իր պաշտպանողական և անվերջ իրավաճական էվոլյուցիոն ունակությունների համար։ Կիսով չափ աֆրիկացի է, կիսով չափ լատինամերիկացի, Դարվինին նկատել են գիտնականները, որոնք նրա վրա փորձարկումներ են արել, պատմելով նրա մասին հասարակության լայն խմբի։ Այդպես նրա մասին իմանում է Մոյրա ՄաքԹագերթը, որից հետո նա հավաքագրվում է որպես նրա «որդեգրվածներից» մեկը։ Կրտսեր Հրաբուխի, Պիետրոյի և Իշխանության հետ ընդգրկվում է Կրակոայի Իքս մարդկանց առաջին կազմում։


== Ուժեր և ունակություններ ==
Դարվինն ունի «Պատասխան էվոլյուցիայի» ունակություն, դա նշանակում է, որ նրա մարմինը ինքնաբերաբար հարմարվում է ցանկացած իրավիճակի կամ շրջապատի, որում նա հայտնվում է, ինչը տեսականորեն նրան թույլ է տալիս ապրել ցանկացած պայմաններում։ Նրա ունակությունների օրինակները իրենց մեջ ներառում են մթության մեջ մի քանի վայրկյան մնալուց հետո գիշերային տեսողույթուն ձեռք բերելը, ջրի մեջ սուզվելուց հետո խռիկների առաջացումը, հրադիմացկուն մարմնի ձեռքբերումը կրակին դիպչելուց հետո, մտքի ունակությունների աճ, մարմինը մաքուր էներգիայի վերածելու ունակություն, տիեզերական վակուումում թթվածնի անհրաժեշտության վերացում, նամակային գրությունների վրա մի հայացք նետելուց հետո Շի’ար լեզվի իմացություն։ Նրա ունակությունները կարող են ցուցաբերել ողջ մնալու ավելի աշխատող մեթոդներ, քան հենց ինքը Դարվինը կարող էր ենթադրել. օրինակ՝ Հալկի հետ բախման ժամանակ նրա ուժերի աճի փոխարեն, ձեռք է բերում տելեպորտացիոն ունակություն և տեղափոխում է իրեն անվտանգ վայր։ Նրա հստակ բնույթը և նրա ունակությունների սահմանները անհայտ են։


== Էթնիկ ծագումնաբանություն ==
Marvel Comics-ը X-Men: Deadly Genesis կոմիքսում ներկայացնում է Դարվինին որպես կիսովչափ լատինամերիկացի, կիսով չափ աֆրոամերիկացի, դարձնելով նրան տարբեր ռասաների խառնված սակավ կերպարներից մեկը Marvel տիեզերքում։
Դարվինի առաջին հայտնվելու ժամանակ, պատկերվում է որպես սևամորթ։ Սկսած՝ Deadly Genesis #4 կոմիքսից, Դարվինը պատկերվում է ոչ միայն սպիտակամորթ, նույնիսկ ավելի բաց միջին սպիտակամորթից և ավելի նման այլմոլորակայինի։
Մոնեն ենթադրում է, որ մարմնի գույնի փոփոխությունը կապված է մարմնի անդադար էվոլյուցիայի հետ և քանի որ շրջապատի մարդկանց մեծամասնությունը սպիտակամորթ են՝ «նրա մարմինը զգում է սպիտակամորթ դառնալու անհրաժեշտություն, որպեսզի համապատասխանի շրջապատին»։
X-Factor #200-ում, Դարվինի մարմինը ավելի մուգ է։


== Կոմիքսներից դուրս ==


=== Կինո ===
Էդի Գաթեգին կատարել է Դարվինի դերը Իքս մարդիկ։ Առաջին դաս (2011) ֆիլմում։ Սկզբից նա միանում է Իքս մարդկանց թիմին, բայց հետո Սեբաստիան Շոուի, Ազազելի և Ռիփթայդի ներխուժումից հետո, ձևացնում է, թե գնում է նրանց հետ։ Հավոկը ալիքով հարվածում է Շոուին, սակայն վերջինս նրան կլանում է և դրա օգնությամբ սպանում Դարվինին։


== Ծանոթագրություններ ==


== Արտաքին հղումներ ==
http://marvel.com/universe/Darwin
Երիտասարդ գվարդիա

Երիտասարդ գվարդիա (ռուս.՝ Молодая гвардия, ուկրաիներեն՝ Молода гвардія), հակաֆաշիստական կոմերիտական ընդհատակյա կազմակերպություն Երկրորդ համաշխարհային պատերազմի ժամանակ՝ Նացիստական Գերմանիայի կողմից օկուպացված Կրասնոդոնում։ Գործել է ընդհատակյա կուսակցական կազմակերպության ղեկավարությամբ։
Կրասնոդոնի օկուպացիայից (1942 թվականի հուլիսի 20) հետո ստեղծվեցին հակաֆաշիստական երիտասարդական խմբեր՝ Ի․ Զեմնուխովի, Օ․ Կոշևոյի, Վ․ Լևաշովի, Ս․ Տյուլենինի, Ա․ Ելիսեենկոյի, Վ․ Ժդանովի, Ն․ Սումսկոյի, Ու․ Գրոմովայի, Ա․ Պոպովի, Մ․ Փահլևանյանի (Պեգլիվանովա) գլխավորությամբ։ «Երիտասարդ գվարդիայի» հրամանատարն էր Իվան Տուրկենիչը։ Նրանք ընդունում և տարածում էին Սովինֆորմբյուրոյի հաղորդագրությունները, տպագրում և տարածում հակաֆաշիստական թռուցիկներ, զինված պայքար մղում հիտլերականների դեմ։
1943 թվականի հունվարի սկզբներին գվարդիականները մատնությամբ ձերբակալվեցին և դաժանորեն խոշտանգվեցին։ Հետապնդումներից խույս տվեց 11 մարդ, այդ թվում և Գ․ Մ․ Հարությունյանցը։ 1943 թվականի սեպտեմբերի 13-ի ԽՍՀՄ Գերագույն խորհրդի Նախագահության հրամանագրով Գրոմովային, Զեմնուխովին, Կոշևոյին, Տյուլենինին, Շևցովային շնորհվեց Խորհրդային Միության հերոսի կոչում։
Խորհրդային տարիներին «Երիտասարդ գվարդիայի» մասնակիցների անունով են կոչվել բնակավայրեր, հանքահորեր, կոլտնտեսություններ, նավեր, պիոներական դրուժինաներ, Վորոշիլովգրադի մարզում հիմնադրված քաղաքներից մեկին տրվել է Մոլոդոգվարդեյսկ անունը։
«Երիտասարդ գվարդիայի» հիշատակին է նվիրված նաև Ալեքսանդր Ֆադեևի «Երիտասարդ գվարդիա» վեպը։


== Գրականություն ==
Молодая гвардия․ Сб․ документов и воспоминаний, 3 изд., Донецк, 1972․
Ֆիտու

Ֆիտու (ֆր.՝ Fitou), համայնք Ֆրանսիայի Օկսիտանիա մարզի Օդ գավառում:
Բնակչությունը 2011 թվականի դրությամբ կազմում է 1012 մարդ, բնակչության խտությունը` 33.45 մարդ/կմ²: Բնակավայրը զբաղեցնում է 30.25 կմ² տարածք:


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 65 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 609 աշխատունակ (15-64 տարեկան)  բնակիչ, որոնցից ակտիվ էին 418-ը, իսկ ոչ ակտիվները` 191: Ակտիվության ցուցանիշը կազմում է 68,6 %: 418 աշխատունակ մարդկանցից աշխատել է 332 անձ (181 տղամարդ և 151 կին): Գործազուրկ են եղել 86 անձ (43 տղամարդ և 43 կին): 191 անաշխատունակներից 29-ը եղել են աշակերտներ կամ ուսանողներ, 91-ը` թոշակառուներ, իսկ 71-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
81-րդ հյուսիսային զուգահեռական

81-րդ հյուսիսային զուգահեռականը Երկրի կենտրոնով և հասարակածի վրայի համապատասխան 
կետերի հետ 81°-ի անկյուն կազմող կետերից կազմված շրջանագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Հյուսիսային սառուցյալ օվկիանոսով և Ասիայով։


== Ցերեկվա տևողությունը ==
Ամառային արևադարձի ժամանակ արևը երևում է ամբողջ օրվա ընթացքում (Բևեռային ցերեկ)։ 
Ձմեռային արևադարձի ժամանակ արևը չի երևում (Բևեռային գիշեր)։


== Բնութագրական տվյալներ ==
Հեռավորությունը հյուսիսային բևեռից 1005 կմ է։ 
Երկարությունը 6 290 կմ է, որը կազմում է հասարակածի երկարության 15․7%-ը։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
80-րդ հյուսիսային զուգահեռական
82-րդ հյուսիսային զուգահեռական


== Ծանոթագրություններ ==
Գրիգոր Թ Մուսաբեկյանց

Գրիգոր Թ Մուսաբեկյանց (անհայտ - 1446), Ամենայն հայոց կաթողիկոս 1439–1441 թվականներին։ Հաջորդել է Կոստանդին Զ Վահկացուն։
Գրիգոր Թ Մուսաբեկյանցը ժողովրդականություն չի վայելել։ Կիլիկիայի իսլամադավան կառավարողների աջակցությամբ ընտրվել է կաթողիկոս։ Գրիգոր Թ Մուսաբեկյանցի կառավարումը արգացրել է Սսի կաթողիկոսության տեղափոխությունը Էջմիածին։
Գրիգոր Թ Մուսաբեկյանցի օրոք կաթողիկոսական աթոռը Էջմիածին տեղափոխելու համար շարժում է սկսվել՝ Հովհաննես Հերմոնեցու և Թովմա Մեծոփեցու գլխավորությամբ։ Նրանց նախաձեռնությամբ 1441 թվականին Էջմիածնում ժողով է հրավիրվել, որը որոշել է կաթողիկոսական աթոռը Սսից փոխադրել Էջմիածին։ Արևելյան վարդապետները հրավիրել են Գրիգոր Թ Մուսաբեկյանցին՝ գահակալելու Մայր աթոռում։ Սակայն անհայտ պատճառներով նա մերժել է հրավերը և շարունակել աթոռակալել Սսում (մինչև 1446 թ)։
Կաթողիկոսական գահին Գրիգոր Թ Մուսաբեկյանցուն հաջորդել է Կիրակոս Ա Վիրապեցին։


== Ծանոթագրություններ ==
Հայերը Սիդնեյում

Սիդնեյի հայ համայնքը կազմավորվել է 1950-ական թվականների վերջին։ 1983 թվականին այստեղ բնակվել է 10 հազար, 2003 թվականին՝ 25 հազար հայ։


== Եկեղեցիներ և վարժարաններ ==
Գործում են հայ առաքելական Սուրբ Հարություն, Սիդնեյի հայ ավետարանական եկեղեցին կաթոլիկ և ավետարանական եկեղեցիներ։ Սիդնեյում առաջին հայկական դպրոցը հիմնել է Արամայիս քահանա Միրզայանը՝ 1960 թվականին։ Ներկայումս գործում են Համազգայինի Արշակ և Սոֆի Գոլստըն, ՀԲԸՄ Ալեքսանդր, հայ կաթոլիկների Սուրբ Գրիգոր Լուսավորիչ ամենօրյա և Ալեք Մանուկյան, Թարգմանչաց, Փափազյան, Թումանյան մեկօրյա վարժարանները։


== Մշակութային միություններ ==
Աշխույժ գործունեություն են ծավալում հայ ազգային կուսակցությունների տեղական կազմակերպությունները և նրանց հովանավորությամբ գործող մշակութային միությունները, ՀԲԸՄ, ՀՕՄ, ՀՄԸՄ, ՀՄՄ Սիդնեյի մասնաճյուղերը, եկեղեցասեր տիկնանց, երիտասարդական, պատանեկան մարզական կազմակերպությունները, «Հայ հանգստյան տուն» միությունը, Ավստրալահայ միացյալ ընկերակցությունը և այլն։ Գործում են «Լուսավորիչ», «Կոմիտաս» երգչախմբերը, պարային և թատերական խմբեր, ինչպես նաև «Էրեբունի», «Նոր սերունդի ձայն» ռադիոժամերը։ Սիդնեյում լույս են տեսնում «Լույս», «Արմենիա», «Միություն», «Գարուն», «Զանգ» պարբերականները։ Նյու Սաութ Ուելս նահանգի (կենտրոնը՝ Սիդնեյ) փոքրամասնությունների գործերի պետական հանձնաժողովի ատենապետն է Ստեփան Գրգեշարյանը։
Անանիա առաքյալի անապատի դպրոց

Անանիա առաքյալի անապատի դպրոց, կրթական օջախ համանուն վանքում՝ անապատում (Երևանի ներկայիս Թումանյան և Մոսկովյան փողոցների հատման տեղում)։ Հիմնել է Մովսես Գ Տաթևացի կաթողիկոսը 1620 թվականին։ Դպրոցում ուսուցչություն են արել Մովսես Տաթևացին, Մելքիսեթ Վժանցի կամ Երևանցի փիլիսոփան և ուրիշներ։ Դասավանդվում էր աստվածաբանություն, փիլիսոփայություն, գրչության արվեստ (բոլորագիր և նոտրգիր գրատեսակներով) և քերականություն։ Դպրոցը գործել է շուրջ երկու տասնամյակ, տվել եկեղեցական և մշակութային անվանի գործիչների (Զաքարիա Վսւղարշապատցի, Եսայի Սյունեցի, Պողոս Տիվրիկեցի և ուրիշներ)։ Այդտեղ ուսանած գրիչների ընդօրինակությունների մեծ մասը պահվում է Երևանի Մեսրոպ Մաշտոցի անվան Մատենադարանում։
Ալան Շեփարդ

|}
Ալան Բարթլեթ Շեփարդ կրտսեր (անգլ.՝ Alan Bartlett Shepard Jr., նոյեմբերի 18, 1923(1923-11-18)[…], Դերի, Ռոքինգհեմ շրջան, Նյու Հեմփշիր, ԱՄՆ - հուլիսի 22, 1998(1998-07-22), Pebble Beach, Մոնտերե շրջան, Կալիֆոռնիա, ԱՄՆ), ամերիկացի տիեզերագնաց օդաչու, ռազմածովային նավատորմի փոխծովակալ։
1944 թվականին ավարտել է ծովային ակադեմիան, 1958 թվականին՝ Ռազմածովային քոլեջը։ ԱՄՆ-ի տիեզերագնացների խմբում ընդգրկվել է 1959 թվականին։ 1961 թվականի մայիսի 5-ին, ԱՄՆ-ում առաջինը, մերձուղեծրային թռիչք է կատարել «Մերկուրի» տիեզերանավով։ Թռիչքը տևել է 15 րոպե։ 1971 թվականի փետրվարի 1-10-ը, Էդգար Միթչելի և Ստյուարտ Ռուսայի հետ, որպես հրամանատար, «Ապոլլոն-14» տիեզերանավով թռիչք է կատարել դեպի Լուսին։ Լուսնի վրա մնացել է 33 ժամ 30 րոպե և 2 անգամ (9 ժ տևողությամբ) դուրս եկել Լուսնի մակերևույթ։ 
Ամերիկյան առաջին տիեզերագնացի հայրենի քաղաքը ստացել է Սպեյսթաուն (անգլ.՝ Spacetown - տիեզերական քաղաք) պատվանունը։


== Ծանոթագրություններ ==
Կաշավյան լեռներ

Կաշավյան լեռներ (լեհերեն՝ Góry Kaczawskie, գերմաներեն՝ Katzbachgebirge, չեխերեն՝i Kačavské hory), լեռնազանգված Լեհաստանի հարավարևմտյան մասում՝ Ստորին Սիլեզիայում։ Համարվում են Սուդետների հյուսիսային ճյուղավորումը և ընկած են այդ լեռնաշղթայի հյուսիս-արևմուտքում։ Կաշավյան լեռներն ունեն  30 կիլոմետրից ավելի ձգվածություն և զբաղեցնում են մոտավորապես 227 քառակուսի կիլոմետր տարածք։ Մի ժամանակ լեռնաշղթայի բարձրագույն կետ էին համարվում միմյանց նման մի քանի սարեր՝ Օկոլեն, Ֆոլվարչնան, Սկոպեցը, Բարանեցը։ Վերջին շրջանում իրականացված չափումների արդյունքում պարզվել է, որ ամենաբարձր գագաթը Օկոլեն է (ծովի մակերևույթից բարձրությունը 765 մետր է՝ 41 մետրով ավելի, քան Սկոպեցինն է)։
Կաշավյան լեռները կազմված են կրաքարերից, կվարցիտներից, հրաբխային ապարներից, թերթաքարերից։ Տարածված են կուեստները։ Լանջերին փռված են եղևնիների անտառներ։ Կան երկաթի, մարմարի հանքեր։
Կաշավյան լեռներում արդեն իսկ գործում է երեք արգելոց, նախատեսված է դրանց ավելացնել նորերը։
Նախկինում ստեղծված է եղել նաև Գուրա Պոլոմ արգելոցը, որը եղել է Կաշավյան լեռների և ընդհանրապես Լեհաստանի հարավարևմտյան տարածաշրջանի բնության ամենահարուստ շրջաններից մեկը՝ բույսերի 800-ից ավելի տեսակներով, ընդ որում՝ դրանցից մի քանի տասնյակը՝ հատուկ պահպանվող։ 1970-ական թվականների վերջերին այդ արգելոցը փակել են մարմարի արդյունահանում թույլատրելու նպատակով, և ժամանակի ընթացքում այն դարձել է բնության արժեքավոր տարածքի ոչնչացման հանրահայտ նմուշօրինակ։ Մասնավորապես ոչնչացել են օրխիդեաների (խոլորձների) քսանից ավելի տեսակներ, ինչպես նաև հատուկ պահպանվող բազմաթիվ այլ բուսատեսակներ։ Չնայած բնապահպանական կազմակերպությունների ու անհատների բազմաթիվ դիմում-բողոքներին՝ նախկին արգելոցի դեռևս չվնասված տարածքներում հատուկ պահպանությունը վերականգնել դեռևս չի հաջողվել։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Գրականություն ==
Grieben Reiseführer Band 18, Riesen- und Isergebirge, nebst Lausitzer, Bober-Katzbach-Gebirge und Waldenburger Bergland, Grieben-Verlag, 1934, 253 S.


== Արտաքին հղումներ ==

Bober-Katzbach Gebirge - Sehenswürdigkeiten Archived 2015-03-30 at the Wayback Machine.
«Fremdenführer - Bober-Katzbach Vorgebirge und Gebirge» (PDF, 55 MB) (գերմաներեն)։ Վերցված է 2014 Archived 2016-03-05 at the Wayback Machine.

Artur Skowronek։ «Der Kauffunger Kalkstein (Bober-Katzbach-Gebirge, Polen) - Petrographie, Fossilinventar, Stratigraphie.» (PDF, 65 MB)։ Universität Hannover (գերմաներեն)։ Վերցված է 2001
Մ.թ.ա. 586


== Դեպքեր ==


== Ծնունդներ ==


== Մահեր ==